《千秋岁 其二 寿费民悦母孺人》
明代·夏言

南山秋老。黄菊都开了。节近重阳天气好。金尊浮绿蚁，玉鼎熏阳脑。

蟠桃熟，西池王母来青鸟。

丹桂两枝芳，兰茁灵芽早。称家儿，真国宝。共羡太夫人，福履人间少。

宴蓬莱，海山日上扶桑晓。

作者简介：夏言（1482—1548），字公谨，汉族，江西贵溪人。明正德进士。初任兵科给事中，以正直敢言自负。世宗继位，疏陈武宗朝弊政，受帝赏识。裁汰亲军及京师卫队冗员三千二百人，出按皇族庄田，悉夺还民产。豪迈强直，纵横辩博，受宠升至礼部尚书兼武英殿大学士入参机务，不久又擢为首辅。嘉靖二十七年议收复河套事，被至弃市死。其诗文宏整，又以词曲擅名。有《桂洲集》。